Diari Oficial de la Generalitat Valenciana


Sumari del DOGV 5447, del 09-02-2007 (2007/1446)

RESOLUCIÓ de 26 de desembre de 2006, del conseller de Territori i Habitatge de data 26 de desembre del 2006, per la qual s'aprova definitivament el Pla de parcial de millora del sector denominat PPI-1 Industrial Nord-est, del municipi d'Alginet.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5447

Data del DOGV
:   09-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1446


Data del document
:   26-12-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alginet
    * pla d'urbanisme

Vist l'expedient referit al Pla de parcial de millora del sector denominat PPI-1 Industrial Nord-est, del municipi d'Alginet (València), i de conformitat amb els següents  
Antecedents de fet  
Primer. El projecte, que va entrar en la Comissió Territorial d'Urbanisme amb data 2 de novembre del 2004, es va sotmetre a informació pública mitjançant una Resolució d'Alcaldia núm. 227 conforme al procediment ordinari previst en l'article 46 en relació amb el 45 de la Llei 6/1994, reguladora de l'activitat urbanística (d'ara endavant la LRAU). Una vegada transcorregut el corresponent període d'exposició pública anunciat en el periòdic Levante de 7 de maig del 2004 i en el DOGV núm. 4749 de 10 de maig del 2004, durant el qual es van presentar dues al·legacions, que van ser degudament informades pels serveis tècnics municipals, l'expedient es va aprovar provisionalment per acord plenari de data 30 de setembre de 2004.  
Segon. El projecte consta de Pla parcial de millora del sector, format per memòria informativa i justificativa, plànols d'informació i ordenació proposada, estudi acústic i estudi d'impacte ambiental.   
Tercer. La documentació remesa forma part del PDAI de la unitat d'execució denominada PPI-1 Industrial Nord-est, adjudicat provisionalment a la Societat Cooperativa Agrícola d'Alginet, de sòl urbanitzable amb ordenació detallada d'ús industrial, situat en la zona nord de nucli urbà al costat de l'antiga travessia de la CN-340, en l'actualitat transformada en via urbana.  
Quart. L'objecte de l'expedient consistix en la modificació de les següents determinacions urbanístiques;  
1. Redelimitació del sector, que comporta un increment de superfície de 33.740 m², segons l'expedient, la correcta és de 33.730,2 m², classificats com a sòl no urbanitzable comú.  
2. Modificació de l'ordenació detallada del sector, consistent en una nova configuració de les tres illes de cases edificables, en la redistribució de la superfície de zones verdes i en la redelimitació d'una de les dos unitats d'execució delimitades pel Pla parcial anteriorment aprovat l'any 1998, per a l'àmbit que ens ocupa.  
3. Es proposa una nova solució d'enllaç per mitjà d'una rotonda de la xarxa primària viària amb l'antiga CN-340 (prolongació av. Poble Nou). S'introduïxen dos àmplies rotondes que resolen de manera idònia l'accés de vehicles pesats i agrícoles a la nova parcel·la de la cooperativa, com també la incorporació en tot sentit a l'antiga N-340.  
Els terrenys afectes a la unitat d'execució denominada P.P.4.0, que veu incrementada la superfície en 33.730,2 m² amb motiu de l'expedient que ens ocupa, són de titularitat única, pertanyents a la cooperativa agrícola promotora, i en l'actualitat la seua programació està paralitzada.   
L'altra unitat delimitada per mitjà del Pla parcial aprovat l'any 1998, la Q.C.7.2, es troba en fase d'aprovació de l'instrument reparcel·latori, i no es veu afectada per la modificació que ara es proposa.   
Cinqué. La justificació que es fa en el document de planejament diferit formulat, és la de modificar l'ordenació detallada, adequant-la a la realitat física dels terrenys, possibilitant un millor ús i, conseqüentment, s'aconseguix un augment de la capacitat de servei de les zones dotacionals, i la connexió del viari amb la xarxa externa.  
Les dades més significatives en l'expedient de planejament proposat, en relació amb les determinacions urbanístiques vigents, són les següents:   
 PROJECTE P. GENERAL DIFERÈNCIA   
ÀMBIT SECTOR (m²) 155.002,2 121.272 + 33.730,2   
APROFITAMENT TIPUS (m²t/m²s) 0,5313 0,5291 + 0,0022   
EDIFICABILITAT MÀXIMA (m²t) 82.364 64.163 + 18.201   
SUPERFÍCIE LUCRATIVA 91.515,2 58.709 + 32.806,2   
EDIFICABILITAT NETA (m²t/m²s) 0,90 0,90 0,00   
SÒL DOTACIONAL PÚBLIC (m²) 63.487,0 43.563 +19.924   
RS- ZV-JL ZONA VERD (m²) 27.933,5 18.063 +2.110  
 Computable 20.173   
RP- RV XARXA VIÀRIA + AV (m²) 35.553,5 25.500 +10.053,5   
RP- RV-AV APARCAMENTS (m²) 370 -----   
L'espai lliure de zona verda, inclòs en la unitat d'execució núm.1.1 previst pel planejament general vigent, denominat EL-15, es redimensiona i es reubica amb l'ordenació que es proposa. El denominat EL-5, es manté, atés que l'expedient que ens ocupa no afecta la unitat d'execució núm.1.2.  
Sisé. Amb data 10 de gener del 2005, aquest servei ha sol·licitat informes als següents organismes sectorials;   
- CIT. Direcció General de Carreteres  
- Diputació, Servei de Vies i Obres  
- Ministeri de Foment, Demarcació de Carreteres  
- Confederació Hidrogràfica del Xúquer  
- Entitat de Sanejament d'Aigües.  
En aquesta mateixa data es va remetre ofici a l'Ajuntament, que requeria el visat dels projectes presentats i la següent documentació:  
- Certificat de la capacitat i suficiència de la xarxa d'abastiment d'aigua.   
- Justificació de la suficiència de l'estació depuradora per mitjà del certificat de l'empresa gestora sobre la depuració d'abocament.  
- Estudi acústic de l'àmbit d'ordenació proposat.   
- Dos exemplars de l'Estudi d'impacte ambiental.  
El 19 d'abril del 2006, aquest Servei sol·licita l'emissió d'informe a la Unitat de Patrimoni de la Conselleria de Cultura.  
Seté  
En relació amb els informes sectorials sol·licitats s'indica el següent:  
- El 17 de febrer del 2005, va entrar en aquest Servei, un escrit de la Confederació Hidrografia del Xúquer, sol·licitant la documentació necessària per a l'emissió d'informe.  
- El 17 de febrer del 2005, es rep informe favorable de l'Entitat de Sanejament d'Aigües, relatiu a la capacitat i la suficiència de la xarxa d'abastiment d'aigua, i la suficiència de l'estació depuradora, que, en resum, establix el següent;  
"Aquesta Entitat de Sanejament d'Aigües informa la viabilitat del tractament a l'Edar d'Albufera Sud de les aigües residuals generades pel desenvolupament del Pla parcial modificat d'ampliació del sector industrial PPI-1 d'Alginet (València), sempre que complisquen els següents condicionants:   
1. En el seu dia, l'urbanitzador responsable d'executar l'actuació ha de realitzar la corresponent sol·licitud de la connexió efectiva. Les obres necessàries per a la connexió de les aigües residuals a les infraestructures públiques s'efectuaran pel peticionari al seu compte i risc.  
2. En tot cas, l'abocament generat pel desenvolupament urbanístic de referència ha de complir els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'entitat de sanejament a fi de preservar la integritat del sistema de sanejament i la qualitat de l'efluent. A l'efecte, l'urbanitzador ha de preveure que abans del punt de connexió han de disposar d'una arqueta de registre de la mateixa tipologia que la que figura en el model d'ordenança d'abocaments a la xarxa municipal de clavegueram editat per aquesta entitat de sanejament, dotada a més de guies per a la instal·lació d'una arqueta de bagants que permeta la desconnexió de l'abocament.   
3. Perquè es puga realitzar la connexió efectiva, han d'estar executades les conduccions necessàries per a transportar el cabal generat a l'EDAR. Al seu torn la planta ha d'estar funcionant correctament.  
4. Amb anterioritat a l'execució de la connexió, s'ha d'ingressar a l'entitat de sanejament la quantitat resultant de 279.000,00 Euros, a l'efecte ha d'establir-se l'oportú conveni entre l'entitat de sanejament i l'Ajuntament d'Alginet".  
- El 24 de febrer del 2005, va entrar en aquest Servei, informe favorable, de la Demarcació de Carreteres de l'Estat del Ministeri de Foment, del següent tenor literal;  
" 1r. La línia límit de l'edificació se situa a 100 metres mesurats a partir de l'aresta exterior de la calçada de l'autovia A-7.  
2n. No s'autoritzaran nous accessos a la xarxa de carreteres de l'Estat.  
3r. S'ha de remetre a aquest Servei de Conservació i Explotació el projecte d'urbanització del Pla parcial, per al compliment del que preveu l'art. 94 del vigent Reglament general de carreteres (BOE 23/09/94).  
Per tot el que s'exposa anteriorment, aquest servei emet un informe favorable al projecte referenciat en l'assumpte, supeditat que l'Ajuntament d'Alginet complisca el que ha exposat el present informe".  
- El 16 de març del 2005, es rep informe desfavorable, de la Direcció General de Transports, de la Conselleria d'Infraestructures i Transport, amb el contingut següent:  
" 1r. Ha de grafiar-se la zona de protecció de l'autovia A-7 què és de 50 metres des de l'aresta exterior de la calçada.  
2n. En aquesta zona de protecció es qualificarà com a espai lliure de reserva viària l'únic ús compatible de la qual serà l'enjardinament, no es permeten vials, aparcaments, equipaments, instal·lacions, etc."  
- El 27 d'abril del 2005, l'Ajuntament presenta dos exemplars de l'annex a l'Estudi d'impacte ambiental sol·licitat, que al seu torn, aquest Servei Territorial el remet amb data 15 de novembre al Servei d'Activitats Qualificades per a l'emissió d'informe.  
- Amb data 6 de maig del 2005, va entrar en aquest Servei, informe favorable de l'empresa subministradora d'aigua a Alginet, EGEVASA, que, en resum, establix que la nova superfície que s'ha d'abastir suposa un increment assumible en les condicions actuals de l'abastiment, que seria molt convenient anar plantejant les inversions pertinents que desemboquen en una renovació total de la xarxa en les zones mes obsoletes i amb major problema de fugues i perdudes d'aigua.  
- L'11 d'octubre del 2005, va entrar en aquest Servei, nou informe de la Direcció General de Transports, de la Conselleria d'Infraestructures i Transport, en sentit favorable a la nova documentació aportada, per haver-se esmenat l'anterior informe desfavorable núm. 4785/2005 d'1 de març del 2005.  
- Amb data 29 de novembre del 2005, es reben dos exemplars de l'Estudi d'impacte ambiental, una còpia diligenciada del Pla parcial i una de l'estudi acústic sol·licitat.  
- L'1 de febrer del 2006, l'Ajuntament, presenta la següent documentació:  
1. Certificat del secretari de l'Ajuntament d'Alginet acreditatiu que la titularitat dels terrenys són propietat de la cooperativa agrícola promotora de l'expedient.  
2. Informe favorable de la Confederació Hidrografia del Xúquer, a l'expedient de referència.  
- Amb data 4 de maig del 2006, entra en aquest Servei, informe favorable a l'Estudi acústic.  
- El 10 de maig del 2006, va entrar ofici de la Direcció General de Patrimoni Cultural Valencià, sol·licitant un estudi d'impacte sobre el patrimoni cultural, i és necessària una prospecció arqueològica prèvia que garantisca l'absència de restes arqueològiques, arquitectòniques o etnològiques, i les mesures que s'han d'adoptar en cas de presència d'elements de la dita índole. El 18 de maig del 2006 se remet a l'Ajuntament l'ofici del mencionat organisme autonòmic i el 22 del mateix mes al promotor de l'expedient.   
- El 12 de maig del 2006, es rep en aquest Servei, la Declaració d'impacte ambiental favorable a l'actuació urbanística proposada, que en resum, establix el següent;  
" Se supedita l'execució d'aquesta actuació al compliment dels següents condicionants:  
1. Els condicionants de l'informe emés per l'Entitat de Sanejament d'Aigües el 4 de febrer del 2005, i que consta en l'expedient, s'incorporaran a la fitxa de gestió del sector com a condicions per a la seua ordenació, i és requisit imprescindible el seu compliment per a desenvolupar aquest sector.  
2. Prèviament al desenvolupament del sector s'obtindrà el certificat d'acceptació dels residus generats per aquest, tant en construcció com en funcionament, per a la seua gestió i tractament per empreses adequades autoritzades. La recollida de residus en origen serà selectiva, tant durant la construcció de les obres d'urbanització del sector com durant el funcionament de l'activitat que s'ubique en aquest.  
3. Es complirà el contingut de l'informe de l'Estudi acústic de 12 d'abril del 2006 que consta en l'expedient.  
4. El promotor demanarà un informe preceptiu i vinculant emés per la Direcció General de Patrimoni Cultural Valencià, conforme a l'article 11 de la Llei 4/1998, i es compliran les seues determinacions".  
Nové. Alginet compta amb Pla General aprovat definitivament per la Comissió Territorial d'Urbanisme en data 26 de juny de 1997.   
Deu. La Comissió Territorial d'Urbanisme de València, en sessió celebrada el 30 de juny del 2006, va acordar supeditar l'elevació de l'expedient de Pla parcial de millora del sector PPI-1 d'Alginet, al conseller de Territori i Habitatge, per a l'aprovació definitiva, a la presentació d'un text refós, en dos exemplars, que incorpore les consideracions contingudes en el fonament de dret tercer de l'esmentat acord, el Consell Jurídic Consultiu ha d'emetre en el seu moment dictamen respecte al canvi de zonificació de zones verdes.  
Onze. El director general d'Ordenació del Territori, amb data 5 d'octubre del 2006, va resoldre considerar acomplit l'acord de la Comissió Territorial d'Urbanisme de data 30 de juny del 2006, perquè l'expedient ha sigut corregit de conformitat amb els condicionants assenyalats en aquest.  
Dotze. Aquesta Conselleria va sol·licitar en data 17 de novembre del 2006, el corresponent dictamen del Consell Jurídic Consultiu de la Comunitat Valenciana d'acord amb el que establix l'article 10.8.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana. Així mateix amb data 30 d'octubre del 2006, el conseller de Territori i Habitatge va emetre un informe basant-se en la disposició transitòria novena de la Llei 6/1994, de 15 de novembre, reguladora de l'activitat urbanística.  
Amb data 15 de desembre del 2006, s'emet dictamen del Consell Jurídic Consultiu de la Comunitat Valenciana en què conclou que el Pla parcial d'ampliació del sector PPI -1 denominat Industrial Nord-est del Pla general d'ordenació urbana d'Alginet és conforme amb l'ordenament jurídic.  
Fonaments de dret  
Primer. La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant, LRAU).  
Segon. La documentació està completa, a l'efecte del compliment del que han preceptuat els articles 27 i 28 de la LRAU, i 80 i següents del Reglament de planejament de la Comunitat Valenciana aprovat per Decret 201/1998, de 15 de desembre, del Govern Valencià (d'ara endavant, RPCV).  
Tercer. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU.  
Quart. Atés que el planejament pretés comporta una diferent qualificació o ús urbanístic de zones verdes, en concret de l'espai lliure denominat EL-15, la seua aprovació requerix l'informe del Consell Superior d'Urbanisme, substituït en l'exercici de les seues funcions pel conseller de Territori i Habitatge, amb un informe previ de la Comissió Territorial d'Urbanisme, en aplicació de la disposició transitòria novena de la Llei 6/1994, reguladora de l'activitat urbanística, de conformitat amb el que establix l'article 55.4 de l'esmentat cos legal.  
D'altra banda, i atés que l'expedient que ens ocupa comporta una diferent zonificació o ús urbanístic de les zones verdes previstes pel planejament general, és preceptiu posteriorment el dictamen del Consell Jurídic Consultiu de la Comunitat Valenciana, segons el que disposa l'article 10.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana, el qual va ser emés en sentit favorable en data 15 de desembre del 2006.  
Cinqué. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.e) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de València, i conforme el Consell Jurídic Consultiu de la Comunitat Valenciana, resolc:  
Aprovar definitivament el Pla de parcial de millora del sector denominat PPI-1 Industrial Nord-est, del municipi d'Alginet (València).  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercir qualsevol altre recurs que crega oportú.  
València, 26 de desembre de 2006.- El conseller de Territori i Habitatge: Esteban González Pons.